Az EGT-Vegyesbizottság 45/2002 határozata

(2002. április 19.)

az EGT-megállapodás XXI. mellékletének (Statisztika) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás XXI. mellékletét a 2001. március 1-i 25/2002 EGT-vegyesbizottsági határozat [1] módosította.

(2) A harmonizált fogyasztói árindexben az ügyleti értékkel arányos szolgáltatási díjak kezelésére vonatkozó minimumszabályok tekintetében a 2494/95/EK tanácsi rendelet végrehajtására vonatkozó részletes szabályok megállapításáról és a 2214/96/EK rendelet módosításáról szóló, 2001. szeptember 28-i 1920/2001/EK bizottsági rendeletet [2], melynek helyesbített szövegváltozatát a HL L 295., 2001.11.13., 34. o. tartalmazza, be kell építeni a Megállapodásba.

(3) A harmonizált fogyasztói árindex felülvizsgálatának minimumszabályai tekintetében a 2494/95/EK tanácsi rendelet végrehajtására vonatkozó részletes szabályok megállapításáról és a 2602/2000/EK rendelet módosításáról szóló, 2001. szeptember 28-i 1921/2001/EK bizottsági rendeletet [3], melynek helyesbített szövegváltozatát a HL L 295., 2001.11.13., 34. o. tartalmazza, be kell építeni a Megállapodásba,

A KÖVETKEZŐKÉPPEN HATÁROZOTT:

1. cikk

A Megállapodás XXI. melléklete a következőképpen módosul:

1. A 19c. pont (2214/96/EK bizottsági rendelet) a következő rendelkezéssel egészül ki:

"- 32001 R 1920: A Bizottság 2001. szeptember 28-i 1920/2001/EK rendelete, melynek helyesbített szövegváltozatát a HL L 295., 2001.11.13., 34. o. tartalmazza."

2. A 19l. pont (2602/2000/EK tanácsi rendelet) a következő rendelkezéssel egészül ki:

", az alábbi módosítással:

- 32001 R 1921: A Bizottság 2001. szeptember 28-i 1920/2001/EK rendelete, melynek helyesbített szövegváltozatát a HL L 295., 2001.11.13., 34. o. tartalmazza."

3. A melléklet a 19l. pontot (2602/2000/EK tanácsi rendelet) követően a következő pontokkal egészül ki:

"19m. 32001 R 1920: A Bizottság 2001. szeptember 28-i 1920/2001/EK rendelete a harmonizált fogyasztói árindexben az ügyleti értékkel arányos szolgáltatási díjak kezelésére vonatkozó minimumszabályok tekintetében a 2494/95/EK tanácsi rendelet végrehajtására vonatkozó részletes szabályok megállapításáról és a 2214/96/EK rendelet módosításáról (HL L 261., 2001.9.29., 46. o.), melynek helyesbített szövegváltozatát a HL L 295., 2001.11.13., 34. o. tartalmazza,

19n. 32001 R 1921: A Bizottság 2001. szeptember 28-ai 1921/2001/EK rendelete a harmonizált fogyasztói árindex felülvizsgálatának minimumszabályai tekintetében a 2494/95/EK tanácsi rendelet végrehajtására vonatkozó részletes szabályok megállapításáról és a 2602/2000/EK rendelet módosításáról (HL L 261., 2001.9.29., 49. o.), melynek helyesbített szövegváltozatát a HL L 295., 2001.11.13., 34. o. tartalmazza."

2. cikk

A 1920/2001/EK bizottsági rendelet, melynek helyesbített szövegváltozatát a HL L 295., 2001.11.13., 34. o. tartalmazza és a 1921/2001/EK bizottsági rendelet, melynek helyesbített szövegváltozatát a HL L 295., 2001.11.13., 34. o. tartalmazza, izlandi és norvég nyelvű szövegei, amelyeket közzé kell tenni az Európai Közösségek Hivatalos Lapjának EGT-kiegészítésében, hitelesek.

3. cikk

Ez a határozat 2002. április 20-án lép hatályba, amennyiben a megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [4].

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2002. április 19-én.

az EGT-Vegyesbizottság részéről

az elnök

P. Westerlund

[1] HL L 110., 2002.4.25., 27. o.

[2] HL L 261., 2001.9.29., 46. o.

[3] HL L 261., 2001.9.29., 49. o.

[4] Alkotmányos követelmények nem merültek fel.

--------------------------------------------------